ই মেলে এল তাইল্যান্ড দূতাবাস উড়িয়ে দেওয়ার হুমকি। এর জেরে সাতসকালেই কলকাতায় ছড়াল ব্যাপক চাঞ্চল্য। আতঙ্কে ছুটি দিয়ে দেওয়া হল গড়িয়াহাট এলাকার সব স্কুল। চিরুনি তল্লাসি চালাল কলকাতা পুলিসের বম্ব স্কোয়াড ও ডগ স্কোয়াড। তবে মিলল না কিছুই। কোথা থেকে এল মেল? তদন্তে কলকাতা পুলিসের স্পেশাল টাস্ক ফোর্স।
 ওয়েব ডেস্ক: ই মেলে এল তাইল্যান্ড দূতাবাস উড়িয়ে দেওয়ার হুমকি। এর জেরে সাতসকালেই কলকাতায় ছড়াল ব্যাপক চাঞ্চল্য। আতঙ্কে ছুটি দিয়ে দেওয়া হল গড়িয়াহাট এলাকার সব স্কুল। চিরুনি তল্লাসি চালাল কলকাতা পুলিসের বম্ব স্কোয়াড ও ডগ স্কোয়াড। তবে মিলল না কিছুই। কোথা থেকে এল মেল? তদন্তে কলকাতা পুলিসের স্পেশাল টাস্ক ফোর্স। গড়িয়াহাটে তাইল্যান্ড দূতাবাসে এসেছে দূতাবাস উড়িয়ে দেওয়ার হুমকি-মেল।  সঙ্গে সঙ্গে খবর যায় গড়িয়াহাট থানায়। নিমেষে পৌছে যায় বম্ব স্কোয়াড ও ডগ স্কোয়াড। দূতাবাসের চারটি বিল্ডিংয়ে চলে চিরুনি তল্লাসি। পুলিসের দাবি, দীর্ঘ তল্লাসির পর মেলেনি কিছুই। তদন্তকারীদের দাবি, ভুয়ো ই-মেল অ্যাকাউন্ট থেকে এসেছে মেল। তবে কোথা থেকে এসেছে এই মেল, পিছনে কারা, তা নিয়ে তদন্ত চলছে।  ঘটনার তদন্তে নেমেছে গড়িয়াহাট থানার পুলিস এবং কলকাতা পুলিসের স্পেশাল টাস্ক ফোর্স।